
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS LUNXHËRI TË QARKUT TË GJIROKASTRËS
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave 
  
VENDOSI:   
 
1. Miratimin e listës  paraprake të pronave të paluajtshme publike, shtetërore, që transferohen, në pronësi ose në përdorim të komunës Lunxhëri të qarkut të Gjirokastrës, sipas lidhjes nr.1, e cila i bashkëlidhet këtij vendimi. 
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Lunxhëri të qarkut të Gjirokastrës, miratuar me vendimin nr.702, datë 19.10.2007 të Këshillit të Ministrave “Për miratimin e listës së inventarit të pronave të paluajtshme shtetërore  në komunën Lunxhëri të qarkut të Gjirokastrës”.  
2.  Ngarkohen Ministria e Brendshme dhe komuna Lunxhëri për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
 
KRYEMINISTRI 
Sali  Berisha

Komuna Lunxhëri								Lidhja nr.1
	Numrat rendorë të pronave
në listën e inventarit
	Fusha e përdorimit të pronës
	Lloji i transferimit

	1-5
	Prona që përdoren për 
realizimin e funksioneve të arsimit.
	Në pronësi

	6
	Prona që përdoren për realizimin e funksioneve në fushën e kulturës dhe sporteve.
	Në pronësi

	8
	Prona që përdoren për realizimin e funksioneve në fushën e shëndetësisë.
	Në pronësi

	10-14
	Shërbime funerale
	Në pronësi

	15-446
	Infrastrukturë  (rrugë vendore, lulishte, sheshe) dhe shërbime publike
	Në pronësi

	447-449
	Prona që përdoren për realizimin e funksioneve në fushën e strehimit dhe mbrojtjes civile.
	Në pronësi

	450-451
	Prona që përdoren në fushën e furnizimit me ujë të pijshëm.
	Në pronësi

	502-504,506-508,510-511,513-514,516-517,519-520,522-523,525-527,529-530,532-533
	Prona që përdoren në fushën e bujqësisë (tokë bujqësore produktive).
	Në përdorim

	505,509,512,515,518,521,524,
528,531,534
	Prona që përdoren në fushën e bujqësisë (tokë bujqësore joproduktive).
	Në përdorim

	535-543,550-556
	Prona që përdoren në fushën e bujqësisë.
	Në pronësi

	563-633 (vetëm kanalet e treta)
	Prona që përdoren për realizimin e funksioneve në fushën e kullimit dhe ujitjes.
	Në pronësi

	635-700
	Prona që përdoren në fushën e zhvillimit të turizmit dhe administrimi i burimeve ujore.
	Në pronësi



